**BIOJÄÄTMETE LIIGITI KOGUMINE**

**Biojäätmete sorteerimine on keskkonnasõbralik tegu!**

Kas Sa teadsid, et ligikaudu üks kolmandik kuni pool koduses majapidamises tekkivatest jäätmetest on biojäätmed- köögi- ja aiajäätmed?

Pannes biojäätmed segaolmejäätmete mahutisse, muudavad biojäätmed teiste jäätmete taaskasutuse raskeks, vahel lausa võimatuks.

**BIOJÄÄTMEID SAAD KOGUDA NII:**

Võta köögis kasutusele nõu biojäätmete kogumiseks, nt aukudega plastkarp, et niiskust ei tekiks.

Biojäätmeid võib koguda biolagunevasse kilekotti või paberkotti, papp-pakendisse.

**Tavaline kilekott biojäätmete kogumiseks ei sobi, sest see ei lagune.**

Tavalise kilekoti sattumine biojäätmete mahutisse rikub kogu mahutis oleva sisu ning see ei liigitu enam biojäätme alla.

Märjad jäätmed tuleb enne äraviskamist nõrutada – nii väldid liigse niiskuse sattumist mahutisse, mahuti määrdumist ning biokottide kiiret lagunemist.

**Biojäätmete kogumine õues.**

Konteiner võib olla 80, 120, 140 või 240-liitrine ning see tuleb vooderdada biolagunevast materjalist kotiga. Biolagunevate jäätmete konteinerit tuleb tühjendada vähemalt korra kahe nädala jooksul, aga kindlasti võib seda teha ka tihemini.

**MIDA PANNA BIOLAGUNEVATE JÄÄTMETE MAHUTISSE?**

Biolagunevate jäätmete mahutisse **VÕIB** panna:

* Liha- ja kalajäätmed, sh kalaluud, riknenud köögi- ja puuviljad, köögi- ja puuviljade koorimisjäägid, leib, sai, poolfabrikaadid, pagaritooted ja kondiitritooted, juustud, kanamuna koored ning muud tahked toidujäätmed
* Majapidamispaber, pabersalvrätid, kohvipaks, paberfiltrid, teepakid, pabermassist munarestid
* Toataimed sh -muld ja lõikelilled

Biolagunevate jäätmete mahutisse **EI TOHI** panna:

* Toiduõli, piima, hapupiima, suppi, kastmeid ja muid vedelaid toite ja toiduaineid
* Vedelikke
* Suuri konte
* Kilet, metalli, klaasi, tuhka, suitsukonisid, pakendeid, vahatatud ja kiletatud pappi, tolmuimejakotid, kasutatud ühekordsed toidunõud, muid bioloogiliselt mittelagunevaid jäätmeid ning ohtlikke jäätmeid.